SERTI-PROJEKTIN PALAVERI 8/2003
Aika	31.3.2003, klo 15.00

Paikka	Agora C223.1, Mattilanniemi
Läsnä	Stresstech Oy:n edustajana:

Aapo Tamminen

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektiryhmän jäsenet:

Susanna Blomqvist	puheenjohtaja
Pekka Pakari	sihteeri
Antti Korhonen
Heikki Mylläri

1§
Valitaan kokouksen puheenjohtaja ja sihteeri

Puheenjohtaja avasi kokouksen kello 15.00. Puheenjohtajaksi valittiin Susanna Blomqvist ja sihteeriksi Pekka Pakari.

2§
Tarkistetaan edellisten kokouksien pöytäkirjat

Santanen halusi seitsemännen palaverin pöytäkirjan kohdassa viisi päätökset kirjattavaksi kohdan loppuun.

PÄÄTÖS: Kuudes ja seitsemäs pöytäkirja hyväksyttiin muilta osin.

3§
Tarkistetaan projektiryhmän ajankäyttövihot

PÄÄTÖS: Pienestä keskustelusta huolimatta ajankäyttövihot hyväksyttiin.

4§
GUI-katsaus

Käyttöliittymään ei ollut tehty suuria muutoksia. Korhonen totesi vain, että ledien värit on muutettu Tapio Hirvelältä saadun ohjeen mukaisiksi ja ikkunan kokoa pystyy nyt muuttamaan.

Tammisen mielestä ledit ja painikkeet olivat ihan hyviä. Samalla hän mietti, pitäisikö loki- ja terminaali-ikkunoiden kokojen muuttua myös korkeussuunnassa. Koreasalon mielestä pelkkä loki-ikkuna voisi olla muuntuvakokoinen myös korkeussuunnassa.

Esille tuli myös ongelma ledien katoamisesta, kun parametri-ikkunaa liikuteltiin niiden päällä. Kenelläkään ei kuitenkaan ollut tietoa ongelman syystä, mutta todettiin, että eiköhän se ole korjattavissa.

Santasta arvelutti kuinka ledit erottuvat, varsinkin onko ledi päällä vai pois. Korhosen mielestä sen voi helposti korjata päällä/pois –tilojen kontrastia kasvattamalla.

Tamminen kysyi kuinka outputit valitaan joko päälle tai pois. Korhonen kertoi, että Hirvelän kanssa on sovittu, että lediä painamalla se menee joko päälle tai pois päältä. Tamminen mietti vielä kuinka mahdollisessa virhetilanteessa, jos käyttöliittymässä ledi painetaan päälle, mutta itse StressLogicissa tapahtuukin virhe, eikä output menekään päälle.

Santanen ehdotti ,että ledi ja ledin numero yhdistettäisiin painikkeeksi. Korhonen ei innostunut tästä ajatuksesta, todeten sen sekavaksi. Tamminen pohti vielä kuinka kaikki ledit saataisiin valittua kerralla. Tähän Santanen ehdotti valikosta tapahtuvaa ratkaisua. StressLogicin komentolistasta selvisi kuitenkin, ettei tällaiselle ole tarvetta. Tamminen totesikin, että jätetään ledit ennalleen, sillä Hirvelä kertoo jos tarvitaan muutoksia.

PÄÄTÖS: Loki-ikkuna tehdään myös pystysuunnassa muuttuvakokoiseksi.

PÄÄTÖS: Ledien päällä/pois –kontrastia suurennetaan.

5§
Sovellussuunnitelman tarkastelua

Projektiryhmällä ei ollut tässä vaiheessa kysyttävää sovellusuunnitelmasta. Santanen tiedusteli voisiko luokkakaaviota saada tarkemmaksi, etenkin metodien osalta, vaikkapa vertaamalla vaatimusmäärittelyyn. Tähän Koreasalo totesi, että luokkakaavio on käyty läpi kaikkien vaatimusten osalta.

Santanen ihmetteli lisäksi, miksi käyttöliittymän parametrit-dialogissa kaikki editboxit eivät ole samassa linjassa. Korhosen mielestä nykyinen asettelu on parempi.

Asiasta ei tehty päätöksiä.

6§
Muut esille tulevat asiat

Blomqvist halusi tietää vastaako StressLogic kaikkiin sille lähetettyihin komentoihin. Tammisen mielestä vastaa, mutta jos StressLogicilta ei kysytä mitään tietoja vastaus voi olla tyyppiä ”ok”.

Korhonen kysyi vielä mitä Reference-painikkeesta halutaan tapahtuvan, koska komentolistauksessa on kaksi siihen viittaavaa komentoa MC ja MZ. Tamminen tuli siihen tulokseen, että MZ asettaa nykyisen kohdan nollakohdaksi ja MC ajaa moottorin nollakohtaan, jonka siis pitäisi tapahtua Ref-painiketta painettaessa.

Tämän jälkeen Korhonen tiedusteli tarkennuksia joihinkin komentoihin jotka on mainittu komentolistassa. Selvisi, että tällä hetkellä ainoastaan ”Analog”-komennot ovat epäselviä, ja Tamminen lupasi ottaa selvää niiden tarkoituksesta.

Blomqvist kysyi myös moottorien parametrien talletuksesta. Kysyykö ohjelma aina mihin tiedostoon parametrit tallennetaan, vai talletetaanko aina samaan tiedostoon, ja kysyykö ohjelma lopetettaessa talletetaanko parametrit? Tähän Tamminen vastasi, että tiedostoa kysytään joka kerta, mutta oletuksena voi olla viimeksi talletettu tiedosto. Korhonen ehdotti myös, että tiedot talletettaisiin erilliseen tiedostoon, kun ohjelma lopetetaan, josta ne noudettaisiin alkuarvoiksi, kun ohjelma käynnistetään seuraavan kerran. Tamminen kannatti tätä ratkaisua.

Korhonen esitteli File-valikkoa ja mietti mitä komentoja siellä tulisi olla. Koreasalon ja Santasen mielestä sinne voisi sijoittaa ainakin Load- ja Save-toiminnot, koska valikkoon on komennoille helpompi tehdä pikanäppäinkomennot.

Blomqvist kysyi vielä kuinka autopollaus toteutetaan, johon Korhonen tiedusteli lisäksi, että onko pollauksen inttervalli valittavissa. Koreasalon mielestä timeri toteutetaan eventtinä käyttöliittymässä, jonka jälkeen lähetettyjä ja vastaanotettuja viestejä voidaan verrata pareittain.

PÄÄTÖS: Käyttöliittymän Reference-painike vastaa komentolistauksen komentoa MC.

PÄÄTÖS: Parametreja talletettaessa kysytään aina tiedostoa, johon ne halutaan tallettaa, oletuksena viimeksi talletettu tiedosto. Lisäksi lopetettaessa SerialTester, parametrit talletetaan erilliseen tiedostoon, josta ne ladataan seuraavan käynnistyksen yhteydessä.

PÄÄTÖS: Load- ja Save-komennot lisätään valikkoon, ja näille tehdään pikanäppäinkomennot.

PÄÄTÖS: Timer toteutetaan käyttöliittymän tapahtumana, ja pollauksen inttervalli on valittavissa.

7§
Sovitaan osallistujien seuraavista tehtävistä

Santanen kyseli aikatalussa pysymisestä, ollaanko hieman jäljessä? Myllärin mielestä joiltakin osin ollaan aivan aikataulussa tai ei ainakaan hälyttävästi jäljessä.

Tamminen mainitsi vielä, että Hirvelä on Saksassa koko viikon, joten hän ei pysty vastaamaan tiedusteluihin, mutta he yrittävät toimittaa StressLogicin ryhmän käyttöön seuraavassa palaverissa.

PÄÄTÖKSET:
Ryhmä:
-	Kirjoittaa ohjelmakoodia
-	Päivittää sovellussuunnitelmaa

8§
Sovitaan seuraavan kokouksen aika ja paikka

PÄÄTÖS:  Seuraava kokous pidetään ma 7.4.2003 kello 15:00 Agorassa tilassa AgC223.1.

9§
Puheenjohtaja päätti kokouksen kello 15.50. Pöytäkirja on nähtävillä osoitteessa http://kotka.it.jyu.fi/serti/